钦定古今图书集成/方舆汇编/职方典/第1505卷 > 《华马国》元·木公
## 钦定古今图书集成/方舆汇编/职方典/第1505卷 > 《华马国》元·木公

巨津，州名。昔元世祖驻跸于此而封。

政暇西巡华马国，〈丽江府近西域乌思藏〉铁桥南度石门关。〈桥在
金沙江隋史万岁及苏荣所建〉北来黑水通巴蜀，东注三危万里
山。

升庵云：“《书经纂言》注引樊绰书：丽水为黑水，一名禄裨江。罗些城北有山，即三危山。其水从罗些城、三危山西南行，上流出于西羌、吐蕃，下流南至苍望城，又南至双王道勿川，有弥渃江西南来会，南经骠国之东而入海。罗些乃南诏、吐蕃南北相距之地，雪山世守此土，知之必真。三危之山，在丽江无疑矣。”